hotchpotch/miracl-hf-unified huggingface dataset:
हॉगवर्ट्स
हॉगवर्ट्स जादूगरी और तंत्र का विद्यालय आम तौर पर छोटा रूप हॉगवर्ट्स ग्यारह से अठारह वर्ष के छात्रों के लिए जादू का एक काल्पनिक ब्रिटिश स्कूल है। जे॰ के॰ रोलिंग के "हैरी पॉटर" श्रृंखला की पहली छः किताबों की घटनाएँ यही होती हैं। यह एक काल्पनिक जगह है जिसका वर्णन हैरी पॉटर में किया गया है। यह एक तन्त्र-मन्त्र और जादू-टोने का विद्यालय है जहाँ छोटे जादूगरों और जादूगरनियों को जादू सिखाया जाता है। ये ब्रिटेन में स्थित एक किला है। हैरी पॉटर और उसके दोस्त यहीं पढ़ते हैं।
रोलिंग ने इसके नामकरण के बारे में कहा है कि उन्होंने इस विद्यालय का नाम अनजाने में हॉगवर्ट पौधे से लिया है, जो उन्होंने पुस्तक लिखने से कुछ दिन पहले केव गार्डन्स में देखा था। यद्यपि "द हॉगवर्ट्स" तथा "हॉगवर्ट" शब्द 1954 में जेफ्री विलियम्स की पुस्तक नाइजेल मॉल्सवर्थ में आ चुका है।
हॉगवर्ट्स विद्यालय को एडिनबर्ग के लोरेटो विद्यालय की 2008 ऑनलाइन रैंकिंग छतीसवां श्रेष्ठ स्कॉटिश विद्यालय चुना गया।
रोलिंग के अनुसार उन्होंने हॉगवर्ट्स विद्यालय की कुछ इस प्रकार कल्पना की थी: एक विशाल, पर्यटन योग्य, थोड़ा डरावना दिखने वाला किला, जिसमे अस्त-व्यस्त मीनारें तथा मुंडेरें थी। वीज्ली निवास के सामान, यह वो निर्माण नहीं था जिसे मगलू बना सकें क्योंकि यह जादू के द्वारा बना था।
उपन्यासों में, हॉगवर्ट्स स्कॉटलैंड में कहीं है। (फ़िल्म "अज़्काबान का क़ैदी" के अनुसार डफटाउन निकटवर्ती कस्बा है) विद्यालय और उसके आस-पास जादू किया गया था जिस कारण कोई मगलू उसे देख नहीं सकता था। मगलू विद्यालय नहीं देख सकते थे; बल्कि, वे केवल खंडहर और खतरे की कई चेतावनियां देखते थे। महल को कई ढलान वाले लॉन, फूलों और सब्जी के बाग, एक झील के साथ के रूप में वर्णित किया गया है। यहाँ एक बड़ा घना जंगल (जिसे अँधेरा जंगल कहा जाता है), कई ग्रीनहाउस, अन्य बाहरी इमारत और एक पूर्ण आकार की क्विडिच पिच है। यहां एक उल्लूघर भी है, जिसमें स्कूल के और छात्रों के स्वामित्व वाले सभी उल्लू हैं।
हॉग्वार्ट्स में बालक तब आता है (चाहे वो शुद्ध जादूगरी रक्त का हो या उसके माँ-बाप मगलू हों) जब वो लगभग 11 साल का हो और उसमें जादुई रक्त होता हो। हॉग्वार्ट्स में सात वर्ष की स्कूली शिक्षा दी जाती है। हर वर्ष में "परीक्षाएँ" होती हैं।
हॉग्वार्ट्स में कई विषय पढ़ाएजाते हैं, कुछ लेने ज़रूरी होते हैं और कुछ ग़ैर-ज़रूरी।
इस स्कूल के अध्यापकों को प्रोफ़ेसर (प्राध्यापक) की उपाधि दी जाती है। स्कूल के प्रधानाचार्य हैं ऐल्बस डम्बल्डोर (उपन्यास 6 के अन्त तक)। अन्य प्रोफ़ेसर हैं (या कभी रहे थे) :
हॉग्वार्ट्स में के चार दल यानि हाउस है और हर पहले साल के विद्यार्थी का चुनाव किसी एक दल में होता है। छात्र को किस घार में जाना चाहिये, ये बोलती टोपी (या सोर्टिंग हैट () बताती है :
मुख्य खेल क्विडिच है।
हैरी पॉटर और पारस पत्थर
हैरी पॉटर और पारस पत्थर (अंग्रेज़ी: Harry Potter and the Philosopher's Stone "हैरि पॉटर ऐन्ड द फ़िलॉसफ़र्स स्टोन") जे. के. रोलिंग द्वारा अंग्रेज़ी में रचित हैरी पॉटर (उपन्यास) क्रम की पहली कड़ी है। इस उपन्यास में हैरी पॉटर और अन्य पात्रों से हमें सबसे पहले परिचय कराया जाता है। इसपर इसी नाम की एक फ़िल्म भी बन चुकी है। इस उपन्यास का हिन्दी संस्करण भी उपलब्ध है। यह सब किताबों से सबसे लोकप्रिय है और बिक्री विश्वव्यापी 107 मिलियन है।
उपन्यास की इस पहली कड़ी में जब हैरी 11 साल का था, तब उसे तन्त्र-मन्त्र और जादू-टोने के विद्यालय हॉग्वार्ट्स का रखवाला हैग्रिड बताता है कि वो एक जादूगर है और उसे उसे हॉग्वार्ट्स के प्रधानाचार्य डम्बल्डोर ने वहीं पढ़ने का न्योता दिया है। इस तरह हैरी पहली बार जादुई दुनिया से परिचित होता है और हॉग्वार्ट्स में दाख़िला ले लेता है। काफ़ी रोमांचक ज़िन्दगी के बाद उसने अमरता देने वाले पारस पत्थर को प्रोफ़ेसर क्विरल के सिर में घुसे वोल्डेमॉर्ट के हाथों से बचाया।
हैरी पॉटर और पारस पत्थर (हिन्दी में डब्ड) नाम की हॉलिवुड फ़िल्म, जो इस उपन्यास पर आधारित थी, एक सुपरहिट फ़िल्म साबित हुई और उसे तीन ऑस्कर्स के नामांकन मिले। हैरी पॉटर का किरदार डैनियल रैड्क्लिफ़ ने निभाया था, हर्माइनी का ऍमा वॉट्सन ने और रॉन वीज़्ली का रुपर्ट ग्रिंट ने। फ़िल्म के निदेशक थे क्रिस कोलम्बस और निर्माता डेविड हेमन। सारी श्रंखला के डिस्ट्रिब्यूटर है वॉर्नर ब्रदर्स। ब्रिटेन में इसे "Harry Potter and the Philosopher's Stone" के नाम से रिलीज़ किया गया था।
हैरी पॉटर
हैरी पॉटर या हैरी पौटर (अंग्रेज़ी: Harry Potter) जे. के. रोलिंग द्वारा अंग्रेज़ी में रचित एक उपन्यास क्रम है। इसमें एक नई जादुई दुनिया का वर्णन है जिसमें अच्छे और बुरे जादूगर, जादू का विद्यालय, झाड़ू पर उड़ान और मिथकीय जानवर हैं। इस उपन्यास में हैरी पॉटर (इसका मुख्य किरदार) और अन्य पात्र हॉग्वार्ट्स नाम के विद्यालय में जादू पढ़ते हैं और नये रोमांचक कारनामों का सामना करते हैं। इन उपन्यासों पर इन्हीं नामों की ७ हॉलिवुड फ़िल्में भी बन चुकी हैं। उपन्यासों के हिन्दी संस्करण भी उपलब्ध हैं। सारी कहानी ब्रिटेन देश में घटित होती है और सब काल्पनिक है। ये उपन्यास इक्कीसवीं सदी का शायद सबसे मशहूर उपन्यास है। १९९७ मे जे. के. रोलिंग द्वारा लिखी गई ये काल्पनिक कथा है| जिस पर २००१मे हॅरी पॉटर नामक मूव्ही बनाई गई|
इस उपन्यास शृंखला की कहानी हैरी पॉटर नाम के किशोर (बालक) के इर्द-गिर्द घूमती है, जो अनाथ है। बचपन में हैरी को ये नहीं पता था कि वो एक जादूगर है। जब उसे पता चलता है कि वो एक जादूगर है, तो वो तन्त्र-मन्त्र और जादू-टोने के विद्यालय हॉग्वार्ट्स में दाख़िला ले लेता है। इस तरह शुरू होती है हैरी और उसके दोस्तों (हर्माइनी ग्रेंजर और रॉन वीज़्ली) की रोमांचक ज़िन्दगी। कई बार उन्हें उनके ख़ूंख़ार दुश्मन दुष्ट और आतंकवादी जादूगर लॉर्ड वोल्डेमॉर्ट का सामना करना पड़ता है। कहानी में अच्छा और बुरा जादू हर जगह मिलता है।
हैरी पॉटर कहानी का मुख्य पात्र है। हैरी पॉटर एक किशोर बालक है, जिसके माँ-बाप, लिली एवं जेम्स पॉटर को एक दुष्ट जादूगर, लॉर्ड वोल्डेमोर्ट ने मार डाला था। हैरी पॉटर जादूगरों की दुनिया में काफ़ी मशहूर है और हैरी का नाम हर कोई जानता है, क्योंकि वही एकमात्र इनसान है जो कि मृत्युदंशम् शाप (अवाडा कडाव्रा) से बचा है। कहानी के अनुसार हैरी अत्यंत बुद्धिमान नहीं है। हैरी की छड़ी में लॉर्ड वोल्डेमोर्ट की छड़ी वाला फ़ीनिक्स का पंख है। हैरी का एक पालतू पक्षी भी है, जिसका नाम हेडविग है और वो एक उल्लू है। हैरी गरुड़द्वार का है। हैरी को सेवरस स्नेप एवं ड्रेको मेल्फॉय बिल्कुल पसंद नहीं है। हैरी के कई मित्र है जिनमे रॉन, हर्माईनी, नेविल, सीमस एवं फ़्रेड-जोर्ज शामिल है।
हर्माइनी ग्रेंजर हॉग्वर्ट्स की सबसे बुद्धिमान छात्रा है। हर्माइनी एक मगलू परिवार से है और हर्माइनी हैरी और रॉन की सबसे अच्छी दोस्त है। हैरी और रॉन जब भी मुसीबत में होते है, तो हर्माइनी उनकी मदद करती है। सभी अध्यापक हर्माइनी को पसंद करते है। हर्माइनी को भी प्रो. स्नेप अच्छे नहीं लगते। हर्माइनी ड्रेको को एक दुष्ट और घमंडी लड़का मानती है। हर्माइनी की एक पालतू बिल्ली है जिसका नाम क्रुक-शैंक्स है। हर्माइनी के कई दोस्त है जिनमें हैरी, रॉन, जिनी, नेविल आदि शामिल है।
रॉनल्ड वीज़्ली या सिर्फ़ रॉन कहानी का तीसरा मुख्य पात्र है। रॉन ख़ानदानी शुद्ध-ख़ून है। रॉन आर्थर विज़्ली एवं मॉली विज़्ली का छ्ठा बेटा है। रॉन के 5 भाई (चार्ली, बिल, पर्सी, फ़्रेड, जोर्ज) और एक बहिन (जिनी) है। रॉन थोड़ा डरपोक है और पढ़ाई में कमज़ोर है। रॉन गरुड़द्वार का प्रीफ़ेक्ट है। रॉन और हैरी काफ़ी अच्छे दोस्त है। रॉन का एक पालतू चूहा था, जिसका नाम स्केबर्स था। रोन को चौथे साल में फ़्लूअर डेलाकोर से प्रेम हुआ था।
इस शृंखला में कुल सात उपन्यास हैं:
हैरी पॉटर और आग का प्याला
हैरी पॉटर और आग का प्याला ( "हैरि पॉटर ऐन्ड द गॉब्लट अव फ़ायर") जे. के. रोलिंग द्वारा अंग्रेज़ी में रचित हैरी पॉटर (उपन्यास) क्रम की चौथी कड़ी है। इस उपन्यास में हैरी पॉटर और अन्य पात्र हॉग्वार्ट्स में वापस आते हैं और नये रोमांचक कारनामों का सामना करते हैं। इसपर इसी नाम की एक फ़िल्म भी बन चुकी है (अंग्रेज़ी संस्करण में नाम है -- )। इस उपन्यास का हिन्दी संस्करण उपलब्ध है।
उपन्यास की इस चौथी कड़ी में हैरी को हॉग्वार्ट्स में ज़बरन तीन-जादूगर प्रतियोगिता में भाग लेना पड़ता है जिसके तीन चरण हैं और जिसमें तीन जादू-विद्यालय भाग लेते हैं। पहले चरण में हैरी ड्रैगन से लड़ता है, दूसरे चरण में झील के पानी के नीचे संघर्ष करता है और तीसरे चरण में उसे भूल-भुलैया में से ट्रॉफ़ी लेनी होती है। उलटे वो और उसका सह-प्रतिद्वन्दी (सॅड्रिक डिगरी) ट्रॉफ़ी छूते ही लॉर्ड वोल्डेमॉर्ट के पास पहुँच जाते हैं, जहाँ वर्मटेल सॅड्रिक का कत्ल कर देता है और हैरी के ख़ून की मदद से वो लॉर्ड वोल्डेमॉर्ट को जिस्मो-जान समेत ज़िन्दा कर देता है। मगर हैरी वोल्डेमॉर्ट की पकड़ से इस बार भी भाग निकलता है। वोल्डेमॉर्ट के वापस ज़िन्दा हो कर आने की बात को ब्रिटेन का जादूमन्त्री कॉर्नेलियस फ़ज झूठ करार देता है।
(हिन्दी डब्ड : "हैरी पॉटर और आग का प्याला") नाम की हॉलिवुड फ़िल्म, जो इस उपन्यास पर आधारित थी, एक सुपरहिट फ़िल्म साबित हुई। हैरी पॉटर का किरदार पिछली फ़िल्म की तरह डैनियल रैड्क्लिफ़ ने निभाया था, हर्माइनी का ऍमा वॉट्सन ने और रॉन वीज़्ली का रुपर्ट ग्रिंट ने। फ़िल्म के निदेशक थे माइक न्यूवॅल और निर्माता डेविड हेमन। सारी शृंखला के डिस्ट्रिब्यूटर हैं वार्नर ब्रदर्स। भारत में इस फिल्म को रीलीज़ किया था सा. रे. गा. मा. ने। भारत में इस फिल्म का प्रीमियर बडी धूम-धाम से किया गया था।
हैरी पॉटर और मायापंछी का समूह
हैरी पॉटर और मायापंछी का समूह (अंग्रेज़ी: Harry Potter and the Order of the Phoenix "हैरी पॉटर ऐन्ड द ऑर्डर ऑफ़ द फ़ीनिक्स") जे. के. रोलिंग द्वारा अंग्रेज़ी में रचित हैरी पॉटर (उपन्यास) क्रम की पाँचवी कड़ी है। इस उपन्यास में हैरी पॉटर और अन्य पात्र हॉग्वर्ट्स में वापस आते हैं और नये रोमांचक कारनामों का सामना करते हैं। इसपर इसी नाम की एक फ़िल्म बन चुकी है (अंग्रेज़ी संस्करण में नाम है -- )। इस उपन्यास का हिन्दी संस्करण उपलब्ध है।
कहानी की शुरुआत में प्रिविट ड्राईव में एक तमपिशाच आता है। वो डडली पर खेल के मैदान में हमला कर देता है, लेकिन हैरी डडली को पितृदेव सम्मोहन () के द्वारा बचा लेता है। फिर एक साथ कई चिट्ठियां आती है और हैरी को नाबालिग जादूगरी के नियमों का उल्लंघन करने पर हैरी की जादू के मंत्रालय की अदालत में पेशी के बारे में एक खत भी आता है।
फिर हैरी को अदालत में हाज़िरी देनी पड़ती है। उसपर एक मुक़दमा दायर किया जाता है, एक ऐसे छोटे से अपराध के लिये जिसमें वो बेगुनाह था। पर मुक़दमे में उसे बेगुनाह साबित कर दिया जाता है। इसके बाद वापस हॉग्वर्ट्स में जादूमन्त्री कॉर्नेलियस फ़ज की बेबुनियाद दख़लंदाज़ी शुरू हो जाती है। गुप्त कलाओं से रक्षा विषय के लिये मन्त्रालय से जादूमन्त्री की सचिव डोलोरिस अम्ब्रिज आती हैं जो सरे आम हैरी को झूठा करार देने पर तुली रहती हैं। बाद में अम्ब्रिज विद्यालय की प्रधानाचार्या भी बन जाती है। अंत के दिनों में सिरियस को बचाने के लिये हैरी और उसके कई दोस्त जादूमन्त्रालय के रहस्य विभाग पहुँचते हैं जहाँ वोल्डेमॉर्ट भी आ जाता है। हैरी तो इस बार डम्बल्डोर की वजह से बच जाता है, लेकिन सिरियस मारा जाता है।
इस उपन्यास पर आधारित इसी नाम की एक फ़िल्म भी बनी है। फिल्म के निर्देशक है डेविड येट्स और निर्माता है स्टीव क्लोव्स। पटकथा है माईकल गोल्डनबर्ग की और बाकी सभी अभिनेता एवं अभिनेत्रीयां वही है (हैरी पॉटर हैं डेनियल रैडकिल्फ, रोन वीज़्ली है रूपर्ट ग्रिंट और हरमाईनी ग्रेंजर है एमा वॉटसन)। डोलोरस अम्ब्रिज का किरदार निभाएंगी ईमेल्डा सॉटन।
हैरी पॉटर और हाफ़-ब्लड प्रिंस
हैरी पॉटर और हाफ़-ब्लड प्रिंस (अंग्रेज़ी: Harry Potter and the Half-Blood Prince "हैरि पॉटर् ऐन्ड् द हाफ़् ब्लड् प्रिन्स्") जे. के. रोलिंग द्वारा अंग्रेज़ी में रचित हैरी पॉटर (उपन्यास) क्रम की छठी कड़ी है। इस उपन्यास में हैरी पॉटर और अन्य पात्र हॉग्वार्ट्स में वापस आते हैं और नये रोमांचक कारनामों का सामना करते हैं। इसपर इसी नाम की एक फ़िल्म भी बनी है। इस उपन्यास का हिन्दी संस्करण अब उपलब्ध है।
उपन्यास की इस छठी कड़ी में हैरी को डम्बल्डोर की यादों के द्वारा वोल्डेमॉर्ट (टॉम मार्वोलो रिडल) की पहले की ज़िन्दगी के बारे में काफ़ी कुछ पता चलता है। उसी साल एक नया जादूमन्त्री बनता है : रूफ़स स्क्रिमेजर। उधर हैरी को जादुई काढ़े की क्लास में एक अजीब और बेनाम किताब से बहुत मदद मिलती है, जिसका मालिक ख़ुद को हाफ़-ब्लड प्रिंस कहता था। हैरी और डम्बल्डोर ऐसा मानकर चलते हैं कि वोल्डेमॉर्ट ने ख़ुद को अमर करने के लिये अपनी आत्मा के छः या सात टुकड़े कर लिए थे और हरेक को एक होर्क्रक्स में डाल दिया था। हैरी और डम्बल्डोर एक होर्क्रक्स को नष्ट करने एक गुफा में जाते हैं लेकिन उनके निराशा ही हाथ लगती है, क्योंकि होर्क्रक्स नकली निकला। इसके बाद हैरी का सबसे कम पसंदीदा अध्यापक प्रोफ़ेसर स्नेप अवादा केदाव्रा अभिशाप से डम्बल्डोर को मार डालता है।
इस उपन्यास पर आधारित इसी नाम की एक फ़िल्म भी बनी है।
ब्रिटेन
ब्रिटेन शब्द का प्रयोग हालाँकि आम तौर पर हिंदी में यूनाइटेड किंगडम देश का बोध करने के लिए होता है, परंतु इसका उपयोग अन्य सन्दर्भों के लिए भी हो सकता है:तथा इसका उपयोग यूनाइटेड किंगडम के सुरक्षा बलों या खेल टीमों के लिये भी हो सकता है।
जादूगर
"यह लेख जादूगर (जादू का काम) जादू वाले मनुष्य के विषय में है। यदि आप जादूगर फ़िल्म के बारे में जानना चाहते हैं तो जादूगर (1989 फ़िल्म) पर जाएँ।" जादूगर का तत्पर्य उस व्यक्ति से होता है जिसे जादू (परालौकिक या परावैज्ञानिक शक्ति) का ज्ञान हो और उसका उपयोग कर सकता हो। ऐसा ज्ञान रखने और उपयोग करने वाली औरत को जादूगरनी या भानुमति कहते हैं। दुष्ट जादूगरनियों को डायन या चुड़ैल भी कहा जाता है। ज़्यादातर लोग जादूगरों और जादूगरनियों को मिथक और काल्पनिक मानते हैं। आधुनिक युग में छोटे-मोटे जादू-जैसे खेल दिखाने वाले को भी जादूगर कहते हैं। जे. के. रोलिंग रचित काल्पनिक उपन्यास शृंखला हैरी पॉटर का मुख्य किरदार हैरी पॉटरशायद 21 वीं सदी का सबसे मशहूर जादूगर है।
हर्माइनी ग्रेंजर
हर्माइनी ग्रेंजर जे. के. रोलिंग द्वारा रचित हैरी पॉटर (उपन्यास) शृंखला में एक जादूगरनी है। वो इसके प्रमुख किरदार हैरी पॉटर की ख़ास दोस्त है। वो भी तन्त्र-मन्त्र और जादू-टोने के विद्यालय हॉगवर्ट्स में पढ़ती है। उसके माँ-बाप दोनो ही सामान्य मगलू (ग़ैर-जादूगर) हैं। इसके बावजूद भी हर्माइनी हर विषय में अपनी क्लास में अव्वल आती है (वो एक पढ़ाकू लड़की है)। उसे सभी मन्त्र और जादूगरी हमेशा याद रहती है। दुष्ट लॉर्ड वोल्डेमॉर्ट से लड़ने में हर्माइनी (और रॉन) ने हैरी की कई बार मदद की है। हर्माइनी ग्रेंजर का चरित्र फिल्म में एम्मा वाटसन ने निभाया है। संस्करणों डब हिन्दी के लिए, राजश्री नाथ पहले २ फिल्मों में उसकी आवाज उठाई। अगली कड़ियों के बाकी के लिए, प्रज्ञा पांड्या शाह उसकी आवाज उठाई।
रॉन वीज़्ली
रॉनाङ वीज़्ली () जे. के. रोलिंग द्वारा रचित हैरी पॉटर (उपन्यास) शृंखला में एक जादूगर है। वो इसके प्रमुख किरदार हैरी पॉटर का ख़ास दोस्त है। वो भी तन्त्र-मन्त्र और जादू-टोने के विद्यालय हॉगवर्ट्स में पढ़ता है। उसके माँ-बाप (श्रीमती मॉली वीज़्ली और श्री आर्थर वीज़्ली) दोनो ही जादूगर हैं -- रॉन एक शुद्ध रक्त जादूगरी ख़ानदान से है। अन्य जादूगरी ख़ानदानों के मुक़ाबले उनका परिवार ग़रीब है, मगर वो लोग दिल के बड़े अच्छे हैं। उसके परिवार में उसको मिलाकर सात भाई बहन हैं। पढ़ाई में रॉन ठीक-ठाक है। दुष्ट लॉर्ड वोल्डेमॉर्ट से लड़ने में हर्माइनी (और रॉन) ने हैरी की कई बार मदद की है।
रॉन का किरदार रोवलिं ने पहले ही दिन लिख लिया था। रॉन का किरदार उनके एक दोस्त शॉन हॅरिस से प्रेरित है, जिन्हे हैरी पॉटर और रहस्यमयी तहख़ाना भी समर्पित है। जब भी हॅरी को रॉन की ज़रूरत होती है तब वह हमेशा उसके लिए हैं। वह अक्सर हास्य राहत के रूप में प्रयोग किया जाता है, नायक के प्रति वफादार और प्रतिभा हैरी जादुई शक्ति के मामले में कम से कम का बहुत अभाव है। रॉन में कुछ गुण हैरी के रूप से बेहतर है, प्रकार हैरी बोहोट एक अमीर अनाथ है अथवा रॉन एक बड़े और प्यारा लेकिन गरीब परिवार से आता है। रॉन जादुई शतरंज में भी माहिर है।
एल्बस डम्बलडोर
प्रोफेसर ऐल्बस पर्सिवल वुल्फ्रिक ब्रायन डम्बलडोर () जे. के. रोलिंग द्वारा रचित हैरी पॉटर (उपन्यास) श्रृंखला में एक जादूगर हैं। वे इस श्रृंखला के प्रमुख किरदार हैरी पॉटर के दोस्त और शुभचिन्तक है। वो तन्त्र-मन्त्र और जादू के विद्यालय हॉग्वार्ट्स के प्रधानाचार्य हैं। डम्बलडोर सामान्य मगलू (ग़ैर-जादूगर) इंसानों से प्रेम और सहानुभूति भी रखते हैं। दुष्ट लॉर्ड वोल्डेमॉर्ट से लड़ने में डम्बलडोर ने हैरी की कई बार मदद की है। ज़्यादातर जादूगर डम्बलडोर को दुनिया का महानतम और शक्तिशाली जादूगर मानते हैं। यहाँ तक कि ख़ुद लॉर्ड वोल्डेमॉर्ट भी उनसे डरता है। वह फीयनिक्स की फौज के संस्थापक और नेता है। यह समूव इस श्रृंखला में अनिष्ट देव वोल्डेमॉर्ट से लड़ने के लिए समर्पित है। रोलिंग का कहना है कि डम्बल्डोर का अंग्रेज़ी शब्दकोश का अर्थ मधुमक्खी है। रोलिंग के अनुसार डम्बलडोर 1881 में पैदा हुए थे और उनकी मौत 1997 में हुयी थी। उनकी मौत 115 - 116 वर्ष की उम्र में हुई थी।
लेखक के अनुसार डम्बल्डोर के बारे में लिखने में मज़ा आता है क्योंकि वह "अच्छाई का प्रतीक है" | रोलिंग ने कहा कि डम्बल्डोर उनके जैसे हैं, क्यौन्कि "वह सब जानते हैं " डम्बल्डोर केंद्रीय चरित्र हैरी पॉटर एक गुरु के रूप में हैं। एक युवा प्रशंसक ने रोलिंग से पूछा था की क्या डम्बल्डोर को "सच्चा प्यार " मिलता है तब रोलिंग ने कहा है कि वह हमेशा समलैंगिक होने के रूप में डम्बल्डोर के बारे में सोचा करती थी और उनका गेल्लेर्ट ग्राइंडेल्वॉल्ड से चक्कर भी चला था, जो डम्बल्डोर के जीवन में '"बड़ा हादसा था" |
मगलू
मगलू () शब्द जे. के. रोलिंग द्वारा रचित काल्पनिक हैरी पॉटर (उपन्यास) शृंखला में उन इंसानों के लिये प्रयुक्त होता है जो सामान्य होते हैं और उनमें जादुई ख़ून या जादुई शक्ति नहीं होती। एक गैर जादुई व्यक्ति जिनके माता पिता जादूगर हैं स्क्विब होता है।
सेवेरस स्नेप
सेवेरस स्नेप "()" जे. के. रोलिंग द्वारा अंग्रेज़ी में रचित हैरी पॉटर (उपन्यास) शृंखला का एक मुख्य पात्र है। वो तन्त्र-मन्त्र और जादू-टोने के विद्यालय में प्रोफ़ेसर है। वैसे तो वो जादुई काढ़े का विषय पढ़ाता था, लेकिन उपन्यास की छठी कड़ी में वो काली कलाओं से आत्मरक्षा का अध्यापक बन गया। उपन्यास की कहानी में स्नेप का किरदार बहुत विवादास्पद है। वो हैरी पॉटर से बहुत चिढ़ता है और उसे परेशान करने का एक भी मौका हाथ से जाने नहीं देता। वो पहले दुष्ट लॉर्ड वोल्डेमॉर्ट के गिरोह का सदस्य था, पर बाद में (डम्बल्डोर के अनुसार) अपनी जान पर खेलकर वोल्डेमॉर्ट के ख़िलाफ हो गया और डम्बल्डोर का साथ दिया। डम्बल्डोर उसपर बहुत अधिक भरोसा करता है, लेकिन स्नेप वोल्डेमॉर्ट और उसके साथियों के सम्पर्क में भी है। उपन्यास की छठी कड़ी में स्नेप डम्बल्डोर की हत्या कर देता है।उसके बाद अंतिम कड़ी में दिखाया जाता है कि वो डम्बल्डोर के कहने पर ही ऐसा करता है। और वो हैरी की सुरक्षा के लिये रक्षक भेजता है जो एक हिरनी है।
रूफ़स स्क्रिमजर
रूफ़स स्क्रिमजर () जे. के. रोलिंग द्वारा अंग्रेज़ी में रचित हैरी पॉटर (उपन्यास) शृंखला का एक पात्र है। वो उपन्यास की छठी कड़ी में नवनिर्वाचित जादूमन्त्री है।
जादुई काढ़े
जादुई काढ़े "()" जे. के. रोलिंग द्वारा अंग्रेज़ी में रचित हैरी पॉटर (उपन्यास) शृंखला में ज़िक्र तन्त्र-मन्त्र और जादू-टोने के विद्यालय हॉग्वार्ट्स में पढ़ाया जाने वाला एक विषय है। इस विषय में जादूई काढे, दवाईयां आदि बनाना सिखाया जाता है। हैरी के सालो में इस विषय को सेवेरस स्नेप "()" पढाते थे। कहा जाता है कि यही हॉगवर्ट्स के विषयों में सबसे कठिन है।
क्विडिच
क्विडिच () जे. के. रोलिंग द्वारा अंग्रेज़ी में रचित हैरी पॉटर (उपन्यास) शृंखला में ज़िक्र एक जादुई खेल है। इसे दो टीमें झाड़ुओं पर उड़ते हुए खेलती हैं। हैरी पॉटर ख़ुद एक अच्छा क्विडिच खिलाड़ी है।
इसका हैरी पॉटर की लगभग हरेक पुस्तक में वर्णन है। हैरी अपने पहले साल में क्विडिच का खोजी बन गया था। रोन इस खेल में एक रक्षक है।
हर टीम में सात खिलाडी होते हैं। तीन धावक, दो मारक, एक रक्षक और एक खोजी। तीन तरह की गेंदें होतीं हैं। एक होता है तूफान "()" और पहलवान "()" और मारक कोशिश करता है कि तूफान या पहलवान, किसी एक को तीन गोलों में से किसी एक में डाल सके। रक्षक उन्हें गोलों में डलने से रोकता है। खोजी सुनहरी गेंद "()" को पकड कर खेल खत्म करता है। हैरी एक खोजी है। हैरी गरुडद्वार के किए खेलता है।
गुप्त-कलाओं से रक्षा
गुप्त-कलाओं से रक्षा () जे. के. रोलिंग द्वारा अंग्रेज़ी में रचित हैरी पॉटर (उपन्यास) शृंखला में ज़िक्र तन्त्र-मन्त्र और जादू-टोने के विद्यालय हॉग्वार्ट्स में पढ़ाया जाने वाला एक विषय है। इसमें अनैतिक काले जादू, ख़ूँख़ार जीवों और काले जादूगरों से अपनी अत्मरक्षा करना सिखाया जाता है। हैरी के पहले साल में गुप्त-कलाओं के अध्यापक थे- प्र क्वीरिल| दूसरे साल में थे- गिलड्रोय लौक-हार्ट, तीसरे साल में थे- आर जे ल्यूपिन, चौथे साल में थे एलेस्टर 'मैड-आई' मूडी और पांचवें साल में थीं डोलेरस अमब्रिज| हैरी पॉटर (उपन्यास)
सिरियस ब्लैक
सिरियस ब्लैक () जे. के. रोलिंग द्वारा अंग्रेज़ी में रचित हैरी पॉटर (उपन्यास) शृंखला का एक मुख्य पात्र है। वो हैरी पॉटर का धर्म-पिता है और उसके पिता जेम्स पॉटर का जिगरी दोस्त था। एक ग़लत इल्ज़ाम के चलते उसे जादूगरों के जेल अज़्काबान में डाल दिया गया था, जिससे वो बाद में भाग निकला।
कॉर्नेलियस फ़ज
कॉर्नेलियस फ़ज () जे. के. रोलिंग द्वारा अंग्रेज़ी में रचित हैरी पॉटर (उपन्यास) शृंखला का एक काल्पनिक पात्र है। वो ब्रिटेन का जादूमन्त्री है, जो जादुई दुनिया में किसी भी देश का सबसे ऊँचा पद होता है। पहले तो वो डम्बल्डोर का भरोसेमन्द दोस्त था, लेकिन जब हैरी पॉटर ने सबको ये बताया कि दुष्ट लॉर्ड वोल्डेमॉर्ट जिस्मो जान के साथ वापस आ गया है, तो फ़ज ने हैरी का विश्वास नहीं किया। उसके बाद से वो हमेशा हैरी और डम्बल्डोर को झूठा और भरोसे के नाक़ाबिल साबित करने पर तुला रहता था। उपन्यास की पाँचवी कड़ी में उसने हॉग्वार्ट्स स्कूल में बेबुनियाद दख़लन्दाज़ी शुरु कर दी। उपन्यास की छठी कड़ी में उसे जादूमन्त्री के पद से हाथ धोना पड़ा। उसका उत्तराधिकारी बना रूफ़स स्क्रिमजर।
डोलोरिस अम्ब्रिज
डोलोरिस अम्ब्रिज (Dolores Umbridge) जे. के. रोलिंग द्वारा अंग्रेज़ी में रचित हैरी पॉटर (उपन्यास) शृंखला की एक काल्पनिक पात्र है। वो पहले जादूमन्त्री कॉर्नेलियस फ़ज की वरिष्ठ सचिव थी, पर उपन्यास की पाँचवी कड़ी में तन्त्र-मन्त्र और जादू-टोने के विद्यालय हॉग्वार्ट्स में काली कलाओं से आत्मरक्षा का विषय पढ़ाने आ जाती है (फ़ज के निर्देश पर, जिससे कि जादू-मन्त्रालय स्कूल में अपनी मनचाही दख़लन्दाज़ी कर सके)। वहाँ आकर वो हैरी पॉटर का जीना मुश्किल कर देती है और हमेशा साबित करने पर तुली रहती है कि हैरी दुष्ट लॉर्ड वोल्डेमॉर्ट के वापस आने की ख़बर के बारे में झूठ बोल रहा है। बाद में वो मन्त्रालय की तरफ़ से स्कूल की उच्च निरीक्षिका और उसके बाद कुछ समय के लिये प्रधानाचार्या भी बन जाती है। उसे एक बहुत ही मोटी और नाटी (मेंढक समान) औरत के रूप में दर्शाया गया है जो हमेशा मींठी बोली बोलने का ढ़ोंग करती रहती है।
अज़्काबान
अज़्काबान () जे. के. रोलिंग द्वारा अंग्रेज़ी में रचित हैरी पॉटर (उपन्यास) शृंखला में ज़िक्र एक कारागार (जेल) है, जिसमें अपराधी जादूगरों को क़ैद किया जाता है। इसपर रहस्यमयी और शैतानी तमपिशाच (सुधीर दीक्षित द्वारा अनुवदित उपन्यास में 'दमपिशाच' तथा मूल रूप से 'डिमेंटर') पहरेदारी करते हैं, जो क़ैदियों की ख़ुशियाँ और अच्छी भावनाएँ चूसते रहते है (मौका मिलने पर वो क़ैदियों की आत्मा भी चूस सकते हैं)।
देवी
देवी () किसी भी देवता को कहते हैं जो स्त्री हो या जिसे स्त्री रूप में माना जाता हो। हिन्दू धर्म में कई देवियाँ हैं, जैसे पार्वती, दुर्गा, काली, सरस्वती, गंगा, लक्ष्मी और उनके अवतार जैसे सीता, राधा,बाला सुंदरी,शाकम्भरी आदि।
वास्तव में सभी देवियाँ एक आदिशक्ति के विभिन्न रूप है।
देखिये : देवता।https://upload.wikimedia.org/wikipedia/commons/f/fd/Maarajrajeshwari.jpg
आत्मा (देवता)
"आध्यात्मिक अंतरात्मा के लिये आत्मा पर जायें।"
आत्मा () शब्द का एक बहुविकल्पी रूप में अर्थ होता है कोई भी पारलौकिक आत्मा या भूत-प्रेत जैसी हस्ती, अच्छी या बुरी, जिसके पास कुछ पारलौकिक या पराप्राकृतिक शक्ति होती हो। इस तरह की आत्माओं को देवताओं का अस्पष्ट रूप माना जा सकता है। अधिकांश कबाइली धर्म आत्माओं की पूजा करते हैं। इस तरह के धर्म को जीववाद कहते हैं।
शिन्तो धर्म
शिन्तो धर्म ( जापानी : 神道) विश्व के सबसे प्राचीन धर्मों में से एक है। यह जापान का मूल धर्म है, तथा इसमें कई देवी-देवता हैं, जिनको कामी कहा जाता है। हर कामी किसी न किसी प्राकृतिक शक्ति का प्रतिनिधित्व करता है। बौद्ध धर्म के साथ इसका काफ़ी मेल मिलाप हुआ है और इसमें बौद्ध धर्म के कई सिद्धान्त जुड़कर झेन सम्प्रदाय का प्रारंभ हुआ। ऐतिहासिक रूप से इसे 6वीं सदी में मान्यता मिली। एक जमाने में शिंतो धर्म जापान का राजधर्म हुआ करता था तथा इसमें जापान के राजा को प्रधान गुरु मानते थे किन्तु दूसरे विश्व-युद्ध के बाद से ऐसा करना बन्द कर दिया गया। समुराई इसी धर्म को मानते हे
ताओ धर्म
ताओ धर्म (चीनी:道教|道教) चीन का एक मूल दर्शन है। यह 4थी शताब्दी ईसा पूर्व में शुरू हुआ तथा इसका स्रोत दार्शनिक लाओ-त्सी द्वारा रचित ग्रन्थ ताओ-ते-चिंग और ज़ुआंग-ज़ी हैं। असल में पहले ताओ एक धर्म नहीं बल्कि एक दर्शन और जीवनशैली ही था तथा बाद में बौद्ध धर्म के चीन पहुंचने के बाद ताओ ने बौद्धों की कई धारणाएं सम्मिलित कीं और वज्रयान सम्प्रदाय के रूप में आगे बढ़ा।
बौद्ध धर्म और ताओ धर्म में आपस में समय समय पर अहिंसात्मक संघर्ष भी होता रहा है। अब कई चीनी बौद्ध तथा ताओ दोनों धर्मों को एकसात मानती है। एक सर्वेक्षण के अनुसार चीन में 50% से 80% आबादी बौद्ध धर्म को मानती है। इसमें 50% बौद्ध और 30% ताओ आबादी हो सकती है। хуй вам! र्म है। सर्वोच्च देवी और देवता यिन और यांग हैं। देवताओं की पूजा के लिये कर्मकाण्ड किये जाते हैं और पशुओं और अन्य चीज़ों की बलि दी जाती है। चीन से निकली ज़्यादातर चीज़ें, जैसे चीनी व्यंजन, चीनी रसायनविद्या, चीनी कुंग-फ़ू, फ़ेंग-शुई, चीनी दवाएँ, आदि किसी न किसी रूप से ताओ धर्म से सम्बन्धित रही हैं। क्योंकि ताओ धर्म एक संगठित धर्म नहीं है, इसलिये इसके अनुयायियों की संख्या पता करना मुश्किल है।
कुन्फ़्यूशियसी धर्म
कनफ़ूशीवाद या कुन्फ़्यूशियसी धर्म ईसा पूर्व 5वीं शताब्दी में शुरू हुआ चीन का एक प्राचीन दर्शन और विचारधारा है। इसके प्रवर्तक थे चीनी दार्शनिक कुन्फ़्यूशियस, जिनका जन्म 551 ई.पू. माना जाता है। ये धार्मिक प्रणाली कभी चीनी साम्राज्य का राजधर्म हुआ करती थी।
ये धर्म मुख्यतः सदाचार और दर्शन की बातें करता है, देवताओं और ईश्वर के बारे में ज़्यादा कुछ नहीं कहता। इसलिये इसे धर्म कहना ग़लत प्रतीत होता है, इसे जीवनशैली कहना अधिक उचित है।
कनफ़ूशस् के दार्शनिक, सामाजिक तथा राजनीतिक विचारों पर आधारित मत को कनफ़ूशीवाद या कुंगफुत्सीवाद नाम दिया जाता है। कनफ़ूशस् के मतानुसार भलाई मनुष्य का स्वाभाविक गुण है। मनुष्य को यह स्वाभाविक गुण ईश्वर से प्राप्त हुआ है। अत: इस स्वभाव के अनुसार कार्य करना ईश्वर की इच्छा का आदर करना है और उसके अनुसार कार्य न करना ईश्वर की अवज्ञा करना है।
कनफ़ूशीवाद के अनुसार समाज का संगठन पाँच प्रकार के संबंधों पर आधारित है:
इन पाँच में से पहले चार संबंधों में एक ओर आदेश देना और दूसरी ओर उसका पालन करना निहित है। शासक का धर्म आज्ञा देना और शासित का कर्तव्य उस आज्ञा का पालन करना है। इसी प्रकार पिता, पति और बड़े भाई का धर्म आदेश देना है और पुत्र, पत्नी एवं छोटे भाई का कर्तव्य आदेशों का पालन करना है। परंतु साथ ही यह आवश्यक है कि आदेश देनेवाले का शासन औचित्य, नीति और न्याय पर आधारित हो। तभी शासित गण से भी यह आशा की जा सकती है कि वे विश्वास तथा ईमानदारी से आज्ञाओं का पालन कर सकेंगे। पाँचवें, अर्थात् मित्रों के संबंध में पारस्परिक गुणों का विकास ही मूल निर्धारक सिद्धांत होना चाहिए। जब इन संबंधों के अंतर्गत व्यक्तियों के रागद्वेष के कारण कर्तव्यों की अवहेलना होती है तभी एक प्रकार की सामाजिक अराजकता की अवस्था उत्पन्न हो जाती है। मनुष्य में अपने श्रेष्ठ व्यक्तियों का अनुकरण करने का स्वाभाविक गुण है। यदि किसी समाज में आदर्श शासक प्रतिष्ठित हो जाए तो वहाँ की जनता भी आदर्श जनता बन सकती है। कुशल शासक अपने चरित्र का उदाहरण प्रस्तुत करके अपने राज्य की जनता का सर्वतोमुखी सुधार कर सकता है।
कनफ़ूशीवाद की शिक्षा में धर्मनिरपेक्षता का सर्वांगपूर्ण उदाहरण मिलता है। कनफ़ूशीवाद का मूल सिद्धांत इस स्वर्णिम नियम पर आधारित है कि 'दूसरों के प्रति वैसा ही व्यवहार करो जैसा तुम उनके द्वारा अपने प्रति किए जाने की इच्छा करते हो'।
सरल अंग्रेज़ी
सरल अंग्रेज़ी () अंग्रेज़ी भाषा का सरलीकृत रूप है। ये भी रोमन लिपि में लिखी जाती है लेकिन इसमें कठिन शब्द नहीं होते -- वोलचाल के शब्द ज़्यादा होते हैं। ये ख़ास तौर पर बच्चों और आधे-पढ़े-लिखे लोगों के लिये बनायी गयी है। इसकी स्पेलिंग अंग्रेज़ी की सामान्य स्पेलिंग ही होती है।
डच भाषा
डच भाषा (डच : "Nederlands" उच्चारणः नेडेर्लाण्ड्स) नीदरलैंड देश की मुख्यभाषा और राजभाषा है। यह हिन्द-यूरोपीय भाषा-परिवार की जर्मैनी शाखा में आती है। क्योंकि ये एक निम्न जर्मनिक भाषा है, इसलिये ये अंग्रेज़ी से काफ़ी मेल खाती है। इसकी लिपि रोमन लिपि है।
नीदरलैंड के अतिरिक्त यह बेल्जियम के उत्तरी आधे भाग में, फ्रांस के नार्ड जिले के ऊपरी हिस्से में तथा यूरोप के बाहर डच न्यूगिनी आदि क्षेत्रों में बोली जाती है। संयुक्त राज्य अमरीका तथा कनाडा में रहनेवाले डच नागरिकों की भी यह मातृभाषा है। दक्षिण अफ्रिकी यूनियन राज्य में भी बहुत से डच मूल के नागरिक रहते हैं और उनकी भाषा भी डच भाषा से बहुलांश में मिलती-जुलती है, यद्यपि अब वह एक स्वतंत्र भाषा के रूप में विकसित हो गई है। प्रारंभ में हालैंडवालों की भाषा को उत्तर समुद्र तथा बाल्टिक समुद्र के तट पर रहनेवाले जर्मनों की स्थानीय बोलियों में एक स्वतंत्र स्थान प्राप्त था। पहले यह मुख्य रूप से पश्चिमी फ्लैंडर्स में प्रचलित थी किंतु 16वीं शती में डच संस्कृति के साथ-साथ इसका प्रचार भी उत्तर की ओर बढ़ता गया। स्पेनी आधिपत्य से मुक्त हो जाने के बाद हालैंड की उन्नति क्षिप्रगति से होने लगी जिससे डच भाषा का विकास भी तेजी से होने लगा। स्पेनी सत्ता के अधीन बचे हुए दक्षिणी प्रांतों से भागकर आनेवाले शरणार्थियों से भी इसमें सहायता मिली। डच भाषा में दक्षिण का प्रभाव आज भी स्पष्ट देख पड़ता है। हालैंड की बोल-चाल की तथा साहित्यिक भाषा में आज भी काफी अंतर देख पड़ता है, यद्यपि दक्षिण से आए हुए शब्दों के कारण यह खाई अधिक गहरी नहीं होने पाई।
दक्षिण के कई भागों में (पश्चिमी फ्लैंडर्स, पूर्वी फ्लैंडर्स, एंटवर्प, ब्रैवंट आदि में), जो अब बेलजियम में शामिल है, आज की कई बोलियाँ प्रचलित हैं। इन सबका सामूहिक नाम "फ्लेमिश" है। यद्यपि स्कूलों में साहित्यिक भाषा भी पढ़ाई जाती है, तथापि सामान्य लोग प्राय: स्थानीय बोलियों में ही परस्पर बातचीत करते हैं। ब्रूसेल्स में बहुत से शिक्षित लोगों की भाषा आज भी फ्रेंच बनी हुई है किंतु "फ्लेमिश" का प्राधान्य बढ़ता जा रहा है। कानून की दृष्टि से फ्रेंच तथा फ्लेमिश दोनों को समान रूप से मान्यता प्राप्त है। जहाँ तक वर्तमान हालैंड राज्य का प्रश्न है, भाषा की दृष्टि से स्थिति उतनी जटिल नहीं है। 16वीं तथा 17वीं शतियों में जो नए-नए प्रदेश हालैंड में शामिल होते गए, उनमें भी कृत्रिम रूप से डच भाषा का प्रसार होता गया। कुछ स्थानीय बोलियाँ भी प्रचलित हैं, जिनमें सबसे पृथक् अस्तित्व "फ्रीजियन" का है जो फ्रीजलैंड प्रदेश में बोली जाती है। आमस्टर्डम से जैसे-जैसे हम पूर्व की ओर चलते हैं, इन बोलियों में पूर्वी प्रभाव अधिक लक्षित होने लगता है, जिससे समीपस्थ जर्मन क्षेत्रों की सामान्य जर्मन बोलियों से उनका सादृश्य स्पष्ट हो जाता है।
नास्तिक
नास्तिक नाम ये सबके लिए भी जाना जाता है।
कलीसिया
कलीसिया (लातिनी:Ecclesia, "एक्क्लेसिया") अथवा चर्च का अर्थ ईसाई धर्म के अन्तर्गत आने वाले किसी भी धार्मिक संगठन या साम्प्रदाय को कहा जाता है। कलीसिया, का शाब्दिक अर्थ है लोगों का समूह या सभा। कलीसिया कुछ विशेष ईसाइ विश्वासियों का संगठन या समूह, को कहते हैं, जिन्हें ईसाई मान्यता के अनुसार, एकमात्र परमेश्वर में विस्वास हो तथा उनके पुत्र ईसा मसीह पर विश्वास हो। विश्वासियों के इस समुदाय के सदस्य इस तरह देश-काल से परे एक सार्वभौमिक कलीसिया के भाग होते हैं। यह सार्वभौमिक कलीसिया एक वैश्विक समुदाय के समान है जिसमें हर विश्वासी एक अंग का कार्य करता है।
यह यूनानी बाइबिल के 'एक्लेसिया' शब्द का विकृत रूप है; बाइबिल में इसका अर्थ है - किसी स्थानविशेष अथवा विश्व भर के ईसाइयों का समुदाय। बाद में यह शब्द गिरजाघर के लिये भी प्रयुक्त होने लगा। यहाँ पर संस्था के अर्थ में चर्च पर विचार किया जायगा। हालाँकि भारत में, आजकल, ""चर्च"" नाम प्रचलित है, जिसे लोग सामान्यतः एक धार्मिक भवन समझते हैं, मगर ऐसा नहीं है, वास्तविक रूप में, चर्च, उस विशेष ईसाई समुदाय को अथवा उस लोगों के समूह को कहते हैं, इसके लिए सटीक हिंदी शब्दावली "कलीसिया" है। अंग्रेजी में, कलिसिया और गिरजाघर, दोनों को "चर्च" ही कहा जाता है। कलीसिया और गिरजाघर में अंतर समझने के लिए आप किसी देश के सांसद और संसद भवन का उदाहरण ले सकते हैं: "संसद", कुछ निर्वाचित सांसदों के समूह को कहा जाता है, जबकि संसद भवन, एक इमारत है, जिसमें संसद की बैठकें आयोजित होती हैं। उसी तरह से कलीसिया, लोगों के समूह को कहा जाता है, जबकि गिरजाघर एक भवन है, जिसमें धार्मिक गतिविधियाँ होती हैं। अंग्रेजी में, कलीसिया और गिरजाघर, दोनों को "चर्च" ही कहा जाता है, हालाँकि, अधिकांश बार जब ""चर्च"" शब्द का उल्लेख होता है, तो संकेत, भवन पर नहीं, बल्कि कलीसिया पर होता है। उदाहरण के लिए, ""कैथोलिक चर्च"" का मतलब किसी कैथोलिक गिरजाघर से नहीं, कैथोलिक कलीसिया से है।
इस बात से सहमत हैं कि ईसा ने केवल एक ही कलीसिया की स्थापना की थी, किंतु अनेक कारणों से ईसाइयों की एकता अक्षुण्ण नहीं रह सकी। फलस्वरूप आजकल ईसाई धर्म के बहुत से कलीसिया अथवा संगठन वर्तमान हैं जो एक दूसरे से पूर्णतया स्वतंत्र हैं। उनका वर्गीकरण इस प्रकार किया जा सकता है :
इसका संगठन सबसे सुदृढ़ है एवं विश्व भर के अधिकांश ईसाई इसके सदस्य हैं। रोमन कैथोलिक रोम के पोप को सर्वोच्च धर्मगुरु मानते हैं। ये स्वयं ही एक चर्च है।
पूर्व यूरोप के प्राय: सभी ईसाई जो शताब्दियों पहले रोम से अलग हो गए हैं, अधिकांश आर्थोदोक्स (Orthodox) कहलाते हैं। ऑर्थोडॉक्स रोम के पोप को नहीं मानते, पर अपने-अपने राष्ट्रीय धर्मसंघ के पैट्रिआर्क को मानते हैं और परम्परावादी होते हैं। हर राष्ट्र का सामान्यतः अपना अलग ही चर्च होता है।
यह 16वीं शताब्दी में प्रारंभ हुआ था। प्रोटेस्टेंट किसी पोप को नहीं मानते और इसके बजाय बाइबिल में पूरी श्रद्धा रखते हैं। इस साम्प्रदाय में कई चर्च आते हैं।
यद्यपि प्रारंभ ही से ऐंग्लिकन चर्च पर प्रोटेस्टैंट धर्म का प्रभाव पड़ा, फिर भी अधिकांश ऐंग्लिकन ईसाई अपने को प्रोटेस्टैंट नहीं मानते।
अन्तर्राष्ट्रीय ध्वन्यात्मक वर्णमाला
अन्तरराष्ट्रीय ध्वन्यात्मक वर्णमाला (अ॰ध्व॰व॰, अंग्रेजी: International Phonetic Alphabet, " इण्टरनेशनल फ़ोनेटिक ऐल्फाबेट ") एक ऐसी लिपि है। जिसमें विश्व की सारी भाषाओं की ध्वनियाँ लिखी जा सकती हैं। इसके प्रत्येक अक्षर और उसकी ध्वनि का एक-से-एक का सम्बन्ध होता है। आरम्भ में इसके अधिकतर अक्षर रोमन लिपि से लिये गये थे, लेकिन जैसे-जैसे इसमें विश्व की बहुत सी भाषाओं की ध्वनियाँ जोड़ी जाने लगी तो बहुत से यूनानी लिपि से प्रेरित अक्षर लिये गये और कई बिलकुल ही नये अक्षरों का अविष्कार किया गया। इसमें सन् 2010 तक 160 से अधिक ध्वनियों के लिये चिह्न दर्ज किये जा चुके थे, किन्तु किसी भी एक भाषा को दर्शाने के लिये इस वर्णमाला के एक भाग की ही आवश्यकता होती है।
इस प्रणाली के ध्वन्यात्मक प्रतिलेखन (ट्रान्स्क्रिप्शन) में सूक्ष्म प्रतिलेखन [ ] के चिह्नों के बीच में और स्थूल प्रतिलेखन / / के चिन्हों के अन्दर लिखे जाते हैं। इसकी नियामक है। उदाहरण के लिये:स्वरों को कई तरह से वर्गीकृत किया जा सकता है :नीचे दी गयी तालिका में सभी भाषाओं के स्वरों का वैज्ञानिक वर्गीकरण और उनके IPA वर्णाक्षर दिये गये हैं :
जिस स्वर पर बलाघात लगता है, उसके शब्दांश के पहले एक « ' » का निशान लगा दिया जाता है। जिस स्वर में नासिकीकरण होता है, उसके ऊपर टिल्ड « ~ » का निशान लगा दिया जाता है। दीर्घ स्वरों के बाद का निशान लगाया जाता है।
इस तालिका में सभी भाषाओं के व्यंजन दिये गये हैं, उनके IPA वर्णाक्षरों के साथ।
इस पृष्ठ में ध्वन्यात्मक चिह्न दिये गये हैं जो कुछ ब्राउज़र पर शायद ठीक से न दिखें। जहाँ भी चिह्न जोड़ी में गिये गये हैं, वहाँ दाहिना चिह्न घोष व्यंजन के लिये है और बाएँ वाला अघोष व्यंजन के लिये। शेडेड क्षेत्र उन ध्वनियों के लिये हैं जो मानवों के लिए असम्भव मानी जाती हैं।
ध्यान दें कि महाप्राण ध्वनियों - जैसे ख, घ, फ, ध, आदि - के लिये उसके अल्पप्राण चिह्न के बाद ऊपर की ओर एक छोटा h का निशान लगाया जाता है, जैसे :
दन्त्य व्यंजन वर्त्स्य व्यंजनों से अलग दिखाने के लिये ऐसे लिखे जा सकते हैं :
पंजाब विश्वविद्यालय
पंजाब विश्वविद्यालय (, पंजाबी:ਪੰਜਾਬ ਯੂਨੀਵਰਸਿਟੀ) भारत के प्राचीन विश्वविद्यालयों में से एक है। यह चंडीगढ में स्थित हैं। इसकी स्थापना 1882 में लाहौर में हुई थी और विभाजन के बाद भारत में कुछ समय के लिए यह दिल्ली तथा शिमला से कार्यरत रही थी। 1958 ई. से यह वर्तमान में चण्डीगढ़ शहर के दो सेक्टर में लगभग 450 एकड़ भूमि में फैली है।।
हिन्दी गद्यकार
हिन्दी एक महान भाषा है और साथ मे भारत की राजभाषा[ [ राजभाषा ] ] भी ।
नूतन
नूतन (४ जून १९३६ - २१ फ़रवरी १९९१), हिन्दी सिनेमा की प्रसिद्ध अभिनेत्री थीं। नूतन के सौन्दर्य को मिस इंडिया पुरस्कार से सम्मानित किया गया। वह इस पुरस्कार को पाने वाली पहली महिला थीं। नूतन ने 50 से भी अधिक फ़िल्मों में काम किया और उन्हे बहुत से अन्य पुरस्कारों के अलावा 6 बार फ़िल्मफ़ेयर पुरस्कार मिला (जिसकी बराबरी उनकी भतीजी काजोल ने की है)।
नूतन का जन्म 4 जून 1936 को एक पढे-लिखे और सभ्रांत परिवार में हुआ था। इनकी माता का नाम श्रीमती शोभना समर्थ और पिता का नाम श्री कुमारसेन समर्थ था। नूतन ने अपने फ़िल्मी जीवन की शुरुआत १९५० में की थी जब वह स्कूल में ही पढ़ती थीं।
११ अक्टूबर १९५९ को नूतन ने लेफ़्टिनेंट कमांडर रजनीश बहल से विवाह कर लिया। नूतन के पुत्र मोहनीश बहल भी हिन्दी फ़िल्मों में अभिनय करते हैं। नूतन की बहन तनूजा और भतीजी काजोल भी हिन्दी सिनेमा की प्रसिद्ध अभिनेत्रियों में शामिल हैं। नूतन के अभिनय को हिन्दी फ़िल्म उद्दोग के सभी बडे नामों ने सराहा है और वह आज भी बहुत सी अदाकाराओं का आदर्श बनी हुई हैं।
नूतन का देहांत फरवरी १९९१ को कर्क रोग के कारण हुआ।
सन् १९७४ में भारत सरकार ने उन्हें पद्म श्री से सम्मानित किया।
अबोहर
अबोहर (Abohar) भारत के पंजाब राज्य के फाज़िल्का ज़िले में स्थित एक नगर है। यह ज़िले का सबसे बड़ा नगर है, लेकिन उसका मुख्यालय नहीं है।
अबोहर राजस्थान के श्रीगंगानगर शहर से लगभग 50 कि०मी० उत्तरपूर्व में है। यह फाज़िल्का से दक्षिणपूर्व में है। इसकी जनसंख्या 2001 में 1,24,303 थी। यह शहर अपने अमीर मिट्टी, अच्छी सिंचाई साधन के लिए और विशेष रूप से नारंगी फल के परिवार के एक फल किन्नू के उत्पादन, के लिए "पंजाब का कैलिफोर्निया" भी कहा जाता है। अबोहर कपास के उत्पादन के लिए भी प्रसिद्ध है और पूरे उत्तर भारत में सबसे बड़े कपास-उत्पादक क्षेत्रों में से एक है।
रूपनगर
रूपनगर (Rupnagar, ਰੂਪਨਗਰ), जिसका पुराना नाम रोपड़ (Ropar, ਰੋਪੜ) था, भारत के पंजाब राज्य के रूपनगर ज़िले में स्थित एक नगर है। यह सतलुज नदी के किनारे और हिमाचल प्रदेश की सीमा के पास बसा हुआ है।
रूपनगर एक अति प्राचीन स्थल है। नगर का इतिहास सिन्धु घाटी सभ्यता तक जाता है। रूपनगर सतलुज के दक्षिणी किनारे पर बसा है। सतलुज नदी के दूसरी ओर शिवालिक के पहाड़ हैं। रूपनगर चंडीगढ़ (सबसे समीप विमानक्षेत्र एवं पंजाब की राजधानी) से लगभग ५० कि.मी. की दूरी पर है। शहर के उत्तरी सीमा पर हिमाचल प्रदेश और पश्चिमि सीमा पर शहीद भगत सिंह नगर है। रूपनगर मे कई ऐतिहासिक एवं धार्मिक स्थल है, जिनमे गुरुद्वारा श्री भट्टा साहिब तथा गुरुद्वारा श्री टिब्बी साहिब शामिल है।
प्राचीन शहर रूपनगर का नाम ११वि सदी के रोकेशर नामक राजा ने अपने पुत्र रूप सेन के उपर रखा था।
रूपनगर मे एक पुरातात्विक संग्रहालय है जो सामान्य जनता के लिए १९९८ मे खुला था। यह संग्रहालय शहर की हडप्पाई अवशेषों का प्रदर्शन करता है। खुदाई मे चन्द्रगुप्त के समय के स्वर्ण मुद्रिका भी मिली है।
होशियारपुर
होशियारपुर (Hoshiarpur) भारत के पंजाब राज्य के होशियारपुर ज़िले में स्थित एक नगर है। यह ज़िले का मुख्यालय भी है।
होशियारपुर को नगर निगम का दर्जा दिया गया है। इसके 50 वार्ड हैं। देश की राजनीति में योगदान देने वाले कई महत्‍वपूर्ण नेता इसी शहर से संबंध रखते हैं। इनमें कांशी राम,अंबिका सोनी, विजय सांपला, अविनाश राय खन्‍ना, संतोष चौधरी आदि प्रमुख ह‍ैं।
मैगी
मैगी स्विट्ज़रलैंड की कंपनी नेस्ले के उत्पाद का विपणन नाम है एवं यह पारंपरिक व्यंजन नहीं है। इस तर्क से इसे यहाँ रखना उचित नहीं लगता। परन्तु अनेक लोग इसके साथ प्रयोग कर के विभिन्न व्यंजन बनाते हैं। निश्चित ही ऐसी नयी विधियां अन्य लोगो के लिये रोचक हो सकती है।
अक्टूबर 2008 में नेस्ले मैगी को बेचने के लिए एक भ्रामक विज्ञापन प्रसारित कर रहा था। जिसमें मैगी खाने से हड्डी के मजबूत होने और बाल आने आदि का दावा कर रहा था। उसे ईयू ने भ्रामक विज्ञापन दिखाने का दोषी ठहराया गया।
मई 2015 में उत्तर प्रदेश के खाद्य विभाग द्वारा मैगी के जाँच के दौरान पता चला की इसमें 0.17 पीपीएम सीसा है साथ ही इसमें मोनोसोडियम ग्लूटामेट पाया गया था। कंपनी ने मोनोसोडियम ग्लूटामेट के होने से इंकार कर दिया था। लेकिन कुछ अन्य स्थानों में जाँच करने पर भी विभाग को इसी प्रकार के परिणाम मिले। इसके बाद कंपनी पर प्रकरण दर्ज कर दिया गया।
तमाम विवादों के बाद नेस्ले कंपनी ने मैगी को बाजार में रिलांच किया। लंबे समय तक प्रतिबंध की मार झेलने वाली मैगी ने बाजार में आते ही धूम मचा दी है, मैगी के चाहने वालों ने इसे हाथों-हाथ खरीदा। देशभर में प्रतिबंध की मार झेलने के बाद नेस्ले मैगी जबरदस्त वापसी कर चुकी है। जिसके बाद अब नेस्ले कंपनी अगले तीन-चार महीनो में नूडल्स की कई और वैराइटी बाज़ार में लाने की तैयारी कर रही है।
नूडल्स एक ऐसा व्यंजन है, जिसे बच्चे ही नहीं बड़े भी बहुत शौक से खाते हैं। लोगों का पसंदीदा व्यंजन होने के कारण आज बाज़ार में कई तरह के इंस्टेंट नूडल्स ब्रांड उपलब्ध है:
जे॰आर॰आर॰ टोल्किन
जॉन रोनल्ड राउल टोल्किन (, जनवरी 3, 1882—सितम्बर 2, 1973) अंग्रेज़ी भाषा के एक मशहूर लेखक और कहानीकार थे। वो एक रोमन कैथोलोक ब्रिटिश थे। उनके सबसे प्रसिद्ध कार्य उनका उपन्यास समूह है, जिसमें द हॉबिट (The Hobbit), द लॉर्ड ऑफ़ द रिंग्स (The Lord of the Rings) और द सिल्मैरिलॉन (The Silmarillon) शामिल हैं। हॉलिवुड की अब तक की सबसे मशहूर फ़िल्मों में से एक फ़िल्मी शृंखला द लॉर्ड ऑफ़ द रिंग्स उन्हीं के उपन्यास का फ़िल्मांकन है।
टोल्किन जर्मनिक, ऐंग्लो सैक्सन और नॉर्स मिथकों से बहुत प्रभावित थे और वो ब्रिटिश लोगों के लिये एक अच्छी पौराणिक कहानी लिखना चाहते थे। अपनी जवानी में वो प्रथम विश्वयुद्ध में ब्रिटिश सिपाही बन कर लड़े थे और उनको अपने कई दोस्तों के युद्ध में मौत का दुःख सहना पड़ा था। इन बातों की झलक टोल्किन के कार्यों में भी दिखती है। युद्ध के बाद उन्होंने एक वृहत काल्पनिक कहानी लिखना शुरू किया, जिसने सबसे पहले द हॉबिट नाम के उपन्यास का रूप लिया। उसका सिलसिला द लॉर्ड ऑफ़ द रिंग्स में जारी रहा। उनकी मौत के बाद उनके पुत्र क्रिस्टोफ़र टोल्किन ने सिलसिला जारी रखते हुए कुछ अन्यौपन्यास भी प्रकाशित किये।
दूरदर्शन (चैनल)
दूरदर्शन (अंग्रेज़ी: Doordarshan) भारत का सरकारी दूरदर्शन प्रणाल (चैनल) है। यह भारत सरकार द्वारा नामित पर्षद् प्रसार भारती के अंतर्गत चलाया जाता है। दूरदर्शन के प्रसारण की शुरूआत भारत में दिल्ली सितंबर, १९५९ को हुई। प्रसार-कक्ष तथा प्रेषित्रो की आधारभूत सेवाओं के लिहाज़ से यह विश्व का दूसरा सबसे विशाल प्रसारक है। हाल ही मे इसने अंकीय पार्थिव प्रेषित्रो (डिजिटल स्थलचर संचारी (Digital Terrestrial Transmitters)) सेवा शुरु की। दूरदर्शन के राष्‍ट्रीय नेटवर्क में 64 दूरदर्शन केन्‍द्र / निर्माण केन्‍द्र, 24 क्षेत्रीय समाचार एकक, 126 दूरदर्शन रखरखाव केन्द्र, 202 उच्‍च शक्ति ट्रांसमीटर, 828 लो पावर ट्रांसमीटर, 351 अल्‍प शक्ति ट्रांसमीटर, 18 ट्रांसपोंडर, 30 चैनल तथा डीटीएच सेवा भी शामिल है।
दूरदर्शन की शुरुआत अत्यंत विनीत तरीके से, एक परीक्षण के तौर पर दिल्ली में 1959 में हुई थी। नियमित दैनिक प्रसारण की शुरुआत 1965 में आल इंडिया रेडियों के एक अंग के रूप में हुई थी। 1972 में सेवा मुम्बई (तत्कालीन बंबई) व अमृतसर तक विस्तारित की गई। 1975 तक यह सुविधा 7 शहरों मे शुरु हो गयी थी। राष्ट्रीय प्रसारण 1982, जिस वर्ष रंगीन दूरदर्शन का जन-जन से परिचय हुआ था,और शुरु हुआ था।
Swanprma chainal
मनोहर श्याम जोशी
मनोहर श्याम जोशी 1933- (देहांत: मार्च ३०, २००६) आधुनिक हिन्दी साहित्य के श्रेष्ट गद्यकार, उपन्यासकार, व्यंग्यकार, पत्रकार, दूरदर्शन धारावाहिक लेखक, जनवादी-विचारक, फिल्म पट-कथा लेखक, उच्च कोटि के संपादक, कुशल प्रवक्ता तथा स्तंभ-लेखक थे। दूरदर्शन के प्रसिद्ध और लोकप्रिय धारावाहिकों- ' बुनियाद' 'नेताजी कहिन','सिल्वर वेडिंग' 'मुंगेरी लाल के हसीं सपने', 'हम लोग' आदि के कारण वे भारत के घर-घर में प्रसिद्ध हो गए थे। वे रंग-कर्म के भी अच्छे जानकार थे। उन्होंने धारावाहिक और फिल्म लेखन से संबंधित ' पटकथा-लेखन' नामक पुस्तक की रचना की है। दिनमान' और 'साप्ताहिक हिन्दुस्तान' के संपादक भी रहे।
उनका जन्म 09 अगस्त १९३३ को राजस्थान के अजमेर के एक प्रतिष्ठित एवं सुशिक्षित परिवार में हुआ था। उन्होंने स्नातक की शिक्षा विज्ञान में लखनऊ विश्वविद्यालय से पूरी की।  परिवार में पीढ़ी दर पीढी शास्त्र-साधना एवं पठन-पाठन व विद्या-ग्रहण का क्रम पहले से चला आ रहा था, अतः विद्याध्ययन तथा संचार-साधनों के प्रति जिज्ञासु भाव उन्हें बचपन से ही संस्कार रूप में प्राप्त हुआ जो कालान्तर में उनकी आजीविका एवं उनके संपूर्ण व्यक्तित्व विकास का आधारबना। १९८२ में जब भारत के राष्ट्रीय चैनल दूरदर्शन पर उनका पहला नाटक "हम लोग" प्रसारित होना आरम्भ हुआ तब अधिकतर भारतीयों के लिये टेलिविज़न एक विलास की वस्तु के जैसा था। मनोहर श्याम जोशी ने यह नाटक एक आम भारतीय की रोज़मर्रा की ज़िन्दगी को छूते हुए लिखा था -इस लिये लोग इससे अपने को जुडा हुआ अनुभव करने लगे। इस नाटक के किरदार जैसे कि लाजो जी, बडकी, छुटकी, बसेसर राम का नाम तो जन-जन की ज़ुबान पर था। उनके प्रमुख धारावाहिक निम्नलिखित हैं- हिन्दी गद्यकार
अरब
सौ करोड़ के मान वाली प्राकृतिक संख्या को अरब कहते हैं। इसे अंग्रेजी में बिलियन (billion) कहते हैं। बिलियन को b या bn के रूप में भी लिखा जा सकता है।
वैज्ञानिक संकेतन में, इसे 1 × 10 रूप में लिखा जाता है। मीट्रिक उपसर्ग गीगा बेस यूनिट से 1,000,000,000 गुणा अधिक को इंगित करता है।
एक अरब वर्ष को खगोल विज्ञान या भूविज्ञान में "eon" या "aeon" (इयोन) कहा जा सकता है।
हावरक्राफ्ट
होवरक्राफ्ट (Hovercraft) हवाई गद्दों वाला एक ऐसा वाहन है, जो जल और जमीन के साथ-साथ बर्फीली सतह तथा कीचड़ पर भी आसानी से दौड़ सकता है। इस में एक बड़े पंखे से हवा की एक गद्दी तैयार की जाती है जिस पर यह हावरक्राफ्ट तैरता है। इस गद्दी के कारण क्राफ्ट की गति की विपरीत दिशा में लगने वाला श्यान-घर्षण बल बहुत कम हो जाता है। क्राफ्ट के हल्ल (hull) तथा उसके नीचे के तल (पानी, मिट्टी, कीचड़, बर्फ आदि) के बीच हवा को कम दाब तथा उच्च आयतन पर बनाए रखा जाता है। ये वाहन प्रायः नीचे के तल से २०० मिमी से लेकर ६०० मिमी की ऊँचाई पर 'तैरते' हुए आगे बढ़ते हैं। इनकी गति २० किमी/घण्टा से अधिक होती है।
वर्ष १९५२ में ब्रिटिश इंजिनियर सर क्रिस्टोफर कोकरेल ने एक वैक्युम क्लीनर की मोटर व दो छोटे-छोटे बेलनाकार डिब्बों के साथ एक प्रयोग करते हुए पहली बार यह साबित किया कि हवाई कुशन से युक्त किसी वाहन से किसी इंजिन के जरिए हवा को तेजी से पीछें फेंका जाए तो इससे उपजा दबाव वाहन कों जल या थल में भी आगे दौड़ा सकता है। इसी सिद्धांत पर आगे चलकर ब्रिटिश विमान निर्माता सॉन्डर्स रोए ने पहला व्यवहारिक होवरक्राफ्ट बनाया जो इंसान कों ले जाने में सक्षम था। इसे एसआर-एन वन नाम दिया गया। पहले इसे सैन्य इस्तेमाल के लिहाज से ही बनाया गया था, लेकिन बाद में इसका आम नागरिकों के लिए भी इस्तेमाल किया जाने लगा। वर्ष १९५९ से १९६१ तक इस होवरक्राफ्टको इंग्लिश चैनल पार करने समेत कई तरह के परीक्षणों से गुजारा गया। इसमें एक इंजिन लगा था और यह दो आदमियों कों ले जाने में सक्षम था। हालांकि पहला विशुद्ध पैसेंजर होवरक्राफ्ट विकर्स विए - ३ था, जिसमें दो टर्बोप्रोप इंजन लगे थे और प्रोपेलर्स के सहारे चलता था।
अमरावती
अमरावती (Amravati) भारत के महाराष्ट्र राज्य के अमरावती ज़िले में स्थित एक नगर है। यह उस ज़िले का मुख्यालय भी है। यह इन्द्र देवता की नगरी के रूप में विख्यात है और इसे इन्द्रपुरी भी कहते है 1853 में, बरार प्रांत के हिस्से के रूप में अमरावती जिले का वर्तमान क्षेत्र ब्रिटिश ईस्ट इंडिया कंपनी को सौंपा गया था, जो हैदराबाद के निज़ाम के साथ एक संधि थी। कंपनी द्वारा प्रांत का प्रशासन संभालने के बाद, इसे दो जिलों में विभाजित किया गया। बुलढाणा में मुख्यालय के साथ जिले का वर्तमान क्षेत्र उत्तरी बरार जिले का हिस्सा बन गया। बाद में, प्रांत का पुनर्गठन किया गया और वर्तमान जिले का क्षेत्र अमरावती के मुख्यालय के साथ पूर्वी बरार जिले का हिस्सा बन गया। 1864 में, यवतमाल जिला (शुरुआत में दक्षिणपूर्व बरार जिले के रूप में जाना जाता था और बाद में वुन जिला) अलग हो गया था। 1867 में, एलिचपुर जिला अलग कर दिया गया था, लेकिन अगस्त, 1905 में, जब पूरे प्रांत को छह जिलों में पुनर्गठित किया गया, तो इसे फिर से जिले में मिला दिया गया। 1903 में, यह मध्य प्रांतों और बरार के नए गठित प्रांत का हिस्सा बन गया। 1956 में, अमरावती जिला बॉम्बे राज्य का हिस्सा बन गया और 1960 में इसके विभाजन के बाद, यह महाराष्ट्र राज्य का हिस्सा बन गया।  अमरावती इक बोहत सुन्दर शीर है
बम्बइया हिन्दी
बंबई हिंदी या बम्बइया, हिन्दी का ही एक प्रकार है जो मुम्बई में बोली जाती है। "बॉम्बे हिन्दी " को बोलचाल की भाषारूप में देशी वक्ताओं की युवा पीढ़ी उपयोग करती है। इस बोली में भारत की अन्य भाषाओं: मराठी, हिंदी, गुजराती ,अंग्रेजी तथा अन्य भाषाओं के अंशों व उच्चारणों को भी शामिल किया गया है।
इस तरह की कई स्थानीय बोलियों को दुनिया भर के महानगरीय शहरों ने विकसित किया है, वहीं बंबई हिंदी व्यापक रूप से बॉलीवुड फिल्मों में अपने लगातार उपयोग के परिणाम स्वरुप भारत में काफी जानी जाती है। प्रारंभ में, इस बोली को फिल्मों में बदमाश और गंवार वर्णों का प्रतिनिधित्व करने के लिए इस्तेमाल किया गया था। प्रसिद्ध फिल्म समीक्षक सोमा ए चट्टर्जी के शब्दों में "भारतीय फिल्मों की विशेषता है कि इसमें पत्रों द्वारा बोले जाने वाली भाषा, उनकी सामाजिक स्थिति, उनकी जाति, सांप्रदायिकता, व्यवसाय, वित्तीय स्थिति आदि के अनुसार ही होती है।"
हिंदी फिल्मों में खलनायक व गुंडे आदि इसको बोलते हैं। मुंबई आपराधिक अंडरवर्ल्ड के लोग इस भाषा में पूरी तरह से बोलते हैं।
लोकप्रियता में वृद्धि के बावजूद, इस बोली के अपने आलोचकों है, और कभी-कभी अनुचित और अभद्र बोली के रूप में देखा जाता है।
बम्बइया हिंदी के प्रमुख शब्दों में से "बिंदास" शब्द सबसे अधिक प्रसिद्ध हुआ। यह शब्द मराठी के (बिन + धस्त = डर के बिना से जिसका अर्थ है 'आराम' ) से आया है। यह शब्द 2005 में ऑक्सफोर्ड इंग्लिश डिक्शनरी में शामिल किया गया था।
कई हिंदी गीतों में कुछ मराठी शब्द जोड़ा गया है।
काजोल देवगन
काजोल हिंदी फ़िल्मों की एक प्रसिद्ध अभिनेत्री है जिसका जन्म 5 अगस्त 1974 को हुआ था। उसकी माँ तनुजा अभिनेत्री थी और नानी शोभना समर्थ भी अभिनेत्री थी। उसकी छोटी बहिन तनिषा भी अब फिल्मों में काम कर रही है। उसके पिता का नाम शोमू मुखर्जी है। वे फिल्में बनाते थे। काजोल ने अपना फिल्मी सफ़र फिल्म "बेखुदी" से शुरू किया जिसमें उनके पात्र का नाम राधिका था। वह फिल्म तो नहीं चली पर उनकी बाद की फिल्में बहुत प्रसिद्ध हुईं। जैसे कि बाज़ीगर और दिलवाले दुल्हनिया ले जायेंगे। उहोंने अपने सहकर्मी और प्रेमी, अजय देवगन से २४ फरवरी 1999 को विवाह किया था। उनकी एक छोटी बेटी है जिसका नाम न्यसा है।  उनके नाम कुल ६ फिल्मफेयर और उनमें से ५ सर्वश्रेष्ठ अभिनेत्री के पुरस्कार हैं जो की एक कीर्तिमान है। वह यह कीर्तिमान अपनी मौसी नूतन के साथ साझा करती हैं।
क्षेत्रफल के अनुसार देशों की सूची
रूस, कनाडा, यू॰एस॰ए॰, चीन, ब्राजील, ऑस्ट्रेलिया, भारत, अर्जेण्टीना, कज़ाकिस्तान,
नेपालभाषा
" नेपालभाषा, नेपाली भाषा से अलग है। इसी तरह खस भाषा भी नेपाल भाषा से भिन्न है। इनमें भ्रमित न हों। "
नेपाल भाषा ('नेवा' अथवा 'नेपाल भाय्') नेपाल की एक प्रमुख भाषा है। इसे प्रायः 'नेवार' या 'नेवारी' भी कहा जाता है। यह भाषा १४वीं शताब्दी से लेकर १८वीं शताब्दी के अन्त तक नेपाल की प्रशासनिक भाषा थी। आजकल नेपाल की जो राजभाषा है वह नेपाली है, न कि नेपालभाषा।
नेपालभाषा, चीनी-तिब्बती भाषा-परिवार के अन्तर्गत तिब्बती-बर्मेली समूह में संयोजित है। यह रंजना लिपि, प्रचलित लिपि और देवनागरी लिपि में भी लिखी जाने वाली एक मात्र चीनी-तिब्बती भाषा है। यह भाषा दक्षिण एशिया की सबसे प्राचीन इतिहास वाली तिब्बती-बर्मेली भाषा है और तिब्बती बर्मेली भाषा में चौथी सबसे प्राचीन काल से उपयोग में लाई जाने वाली भाषा।
यह भाषा चीनी-तिब्बती भाषा परिवार के अन्तर्गत तिब्बती-बर्मेली समूह में संयोजित है।
नेपाल भाषा बहुत सी लिपियों में लिखी जाती है। इनमें प्रमुख लिपियां हैं - रञ्जना, प्रचलित लिपि, ब्राह्मी, भूजिँगोल, देवनागरी आदि। ये सभी लिपियाँ बाएं से दाएं तरफ लिखी जाती है। इन सभी लिपियों में स्वरमाला और व्यंजनमाला नामक दो प्रकार के अक्षर होते हैं।
नेपाल भाषा नेपाल मण्डल (काठमांडू उपत्यका) की मूल भाषा है। इस भाषा का उत्पत्ति-स्थान काठमांडू ही है। काठमांडू में किरांत शासन के समय में इस भाषा पर किरांती भाषा का प्रभाव पड़ा। तिब्बत के साथ शताब्दियों के व्यापारिक सम्बन्धों के कारण इस भाषा में तिब्बती भाषा का भी उल्लेख्य प्रभाव दिखता है। लिच्छवी काल और मल्ल काल में संस्कृत तथा शाहकाल में खस भाषा का प्रभाव भी इस भाषा में दिखने लगा।
तिब्बती-बर्मेली भाषा परिवार की भाषा होने के बावजूद वर्षो तक भारोपेली भाषा के सम्बन्ध ने नेपाल भाषा का स्वरूप विशेष रूप से नामपद थोडा भारोपेली जैसा बना दिया है।
नेपाली मिडिया में निजी क्षेत्र की भागीदारी के बाद इस भाषा के विकास को गति मिली है।
नेपाल भाषा साहित्य के आरम्भ का कोई ऐतिहासिक प्रमाण नहीं है। इसका विकास और विस्तार लिच्छवी तथा मल्ल काल में होने के तथ्य की उस समय में रचित विभिन्न नाटक, गीत, काव्य तथा तत्कालीन शिलालेख पुष्टि करते हैं।
नेपाल भाषा के महाकवि सिद्धिदास महाजु हैं।यहाँ कुछ सरल उदाहरणों द्वारा दोनों भाषाओं का अन्तर दर्शाने का प्रयत्न किया गया है।
राजेन्द्र शाह
राजेन्द्र केशवलाल शाह (; २८ जनवरी १९१३, कपाड़वनज, भारत - २ जनवरी २०१०) एक गुजराती भाषा के साहित्यकार थे। उन्होंने गुजराती में २० से अधिक काव्य और गीतों के संकलन रचे हैं, ज़्यादातर प्रकृति की सुंदरता और जनजाति और मछुआरों की रोज़मर्रा की ज़िन्दगी के विषयों पर। संस्कृत छंदों में रची उनकी कविताओं पर रविन्द्रनाथ टगोर की कृतियों का गहरा असर रहा है।
उनके अनेक पेशों में उन्होंने बम्बई में प्रिंटिंग प्रेस भी चलाया है, जहाँ से उन्होंने "कविलोक" नाम की कविता पत्रिका छापी। हर रविवार सुबह उनके प्रेस में कवि आया करते थे, जो अपने आप में एक अहम प्रथा बन गयी।
काव्यों के अलावा शाह ने गुजराती में कई अनुवाद भी किए हैं, जिनमें से कुछ : टगोर का कविता संकलन "बलाक", जयदेव रचित "गीतगोविन्द", अंग्रेज़ी कवि कॉलरिज की "द राइम ऑफ़ द एन्शियंट मेरिनर" और इटली के दांते की प्रसिद्ध कृति "डिवाइन कॉमेडी" हैं।
शाह को वर्ष २००१ के लिए ज्ञानपीठ पुरस्कार से सम्मानित किया गया। निर्णायकों का कहना था, "इनके जज़बातों की तीव्रता और इनके काव्यों के रूप और अभिव्यक्ति में नयापन इन्हें एक ख़ास और मह्त्वपूर्ण कवि बतलाता है। इनकी कविता की आद्यात्मिकता कबीर और नरसी मेहता जैसे मध्यकालीन महान कवियों की परम्परा में है।"
क्षेत्रफल
किसी तल (समतल या वक्रतल) के द्वि-बीमीय (द्वि-आयामी) आकार के परिमाण (माप) को क्षेत्रफल कहते हैं। जिस क्षेत्र के क्षेत्रफल की बात की जाती है वह क्षेत्र प्रायः किसी बन्द वक्र (closed curve) से घिरा होता है। इसे प्राय: m (वर्ग मीटर) में मापा जाता है।
क्षेत्रफल के मापन के लिये प्रयुक्त कुछ प्रमुख इकाइयाँ इस प्रकार हैं:
विसम बहुभुजों (irregular polygons) का क्षेत्रफल सर्वेयर के सूत्र से निकाला जा सकता है।